ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028899

ขอเสนอความคิดเห็นเกี่ยวกับขอให้พิจารณาปรับลดอัตราค่าโดยสารของรถไฟฟ้า  BTS สายสุขุมวิท (หรือสายสีเขียว) เนื่องจากปัจจุบันบีทีเอส (BTS) มีการแจ้งปรับขึ้นค่าอัตราโดยสารเป็น อัตราใหม่ ทำให้เป็นอัตราค่าโดยสารที่สูงมาก โดยประชาชนเห็นว่าการเดินทางระยะสั้นมีอัตราค่าบริการที่สูงจนเกินไป จึงเห็นควรให้มีการแบ่งเฉลี่ยอัตราค่าโดยสารตามระยะทางให้เหมาะสมมากกว่าที่กำหนดราคา ณ ปัจจุบัน เช่น การเดินทาง 6 สถานี ควรเก็บอัตราค่าโดยสาร 20 บาท (ยี่สิบบาทถ้วน) การเดินทาง 6-12 สถานี ควรเก็บอัตราค่าโดยสาร 25 บาท (ยี่สิบห้าบาทถ้วน) และการเดินทาง 12-18 สถานี ควรเก็บอัตราค่าโดยสาร 35 บาท (สามสิบห้าบาทถ้วน) และหากเดินทางมากกว่า 18 สถานีขึ้นไป ควรเก็บอัตราค่าโดยสาร 45 บาท (สี่สิบห้าบาทถ้วน) จึงประสงค์ขอให้หน่วยงานที่เกี่ยวข้องพิจารณาทบทวนอัตราค่าโดยสารรถไฟฟ้า  BTS สายสุขุมวิท (หรือสายสีเขียว) เพื่อให้ประชาชนได้ใช้บริการรถไฟฟ้าได้ในราคาที่ต่ำลง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata